Vextir hækkuðu um núll komma tuttugu og fimm prósentustig í morgun vegna meiri verðbólgu en gert var ráð fyrir. Seðlabankinn spáir meiri hagvexti á þessu og næsta ári en spáð hafði verið.
Eftir tímabil vaxtalækkana ákvað peningastefnunefnd Seðlabanka Íslands að hækka vextina um 0,25 prósentustig i morgun. Þetta þýðir að vextir á sjö daga bundnum innlánum verða 1%.
Segir Ásgeir Jónsson seðlabankastjóri. Hann útilokar ekki að þetta sé byrjunin á frekari vaxtahækkunum. Hann segir hagkerfið komið í góðan bata og vextir séu eftir sem áður mjög lágir. Margir fasteignakaupendur hafa tekið óverðtryggð lán að undanförnu og sumir skuldbreytt yfir í slík.
Skýringin á verðbólgunni er gengislækkun, launahækkanir og það sem kallað er framboðstruflanir vegna COVID-19, sem þýðir að dýrara er að flytja vörur og hráefni til landsins, olíuverð hefur hækkað og fleira. Ásgeir segir heimshagkerfið í raun hökta eftir heimsfaraldurinn. Þetta sé tímabundið ástand. Hann býst ekki við að fasteignaverð haldi áfram að hækka. Þá fari atvinnuleysi minnkandi þótt það sé enn mikið. Seðlabankinn spáir núna rúmlega þriggja prósenta 3% hagvexti á þessu ári og meiri en fimm prósenta 5% á því næsta. Það er mun meira en spáð var.
Seðlabankinn hækkaði vexti um 0,25% í morgun. Verðbólga hefur reynst meiri og þrálátari en spáð var, 